ტომას ტუხელი
ტომას ტუხელი (გერმანული წარმოთქმა: [ˈtoːmas ˈtʊxl̩]; დ. 29 აგვისტო, 1973) — გერმანელი საფეხბურთო მწვრთნელი და ყოფილი ფეხბურთელი. წვრთნის ბუნდესლიგის კლუბ „ბაიერნს“. დაიბადა კრუმბახში. მას საფეხბურთო კარიერის დასრულება 25 წლის ასაკში, ქრონიკული ტრავმების გამო მოუწია. 2000 წელს ტუხელმა დაიწყო სამწვრთნელო კარიერა და 5 წლის მანძილზე მუშაობდა „შტუტგარტის“ ახალგაზრდულ გუნდებში. 2009 წელს „აუგსბურგის“ სარეზერვო გუნდში მიღწეული წარმატების შემდეგ ჩაიბარა გერმანიის ბუნდესლიგაში ახლადაღზევებული „მაინცი“.